Na temelju članka 160. stavka 2. Statuta Grada Zagreba (Službeni glasnik Grada Zagreba 23/16 i 2/18), članka 32. stavka 4. i članka 44. stavka 1. Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), gradonačelnik Grada Zagreba, \_\_\_\_\_\_\_\_\_, donosi

**PRAVILNIK**

**o dopunama Pravilnika o načinu i uvjetima postavljanja te vanjskom izgledu kioska, pokretnih naprava i privremenih građevina**

**Članak 1.**

U Pravilniku o načinu i uvjetima postavljanja te vanjskom izgledu kioska, pokretnih naprava i privremenih građevina (Službeni glasnik Grada Zagreba 16/15, 9/16, 19/16, 3/17 i 18/17) u članku 16. iza stavka 2. dodaje se stavak 3. koji glasi:

„Iznimno od stavka 2. ovoga članka za vrijeme održavanja manifestacija pokretne naprave iz stavka 1. alineje 8. ovoga članka mogu se postavljati i na drugim lokacijama ovisno o prostornim mogućnostima.“

**Članak 2.**

U članku 30. stavku 1. iza riječi: „visine do 1,80 m“ dodaju se riječi: „u razdoblju od listopada tekuće godine do ožujka sljedeće godine.“

**Članak 3.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

**Gradonačelnik**

**Grada Zagreba**

**Milan Bandić, dipl. politolog**